L 159/4
RO
Jurnalul Oficial al Uniunii Europene
14.6.2022
(6)
În mai și iunie 2022, au fost observate mai multe focare de pestă porcină africană la porcine sălbatice din landul Saxonia din Germania, într-o zonă menționată în prezent ca zonă de restricții II în anexa I la Regulamentul de punere în aplicare (UE) 2021/605, situată în imediata apropiere a unei zone din landul Brandenburg din Germania, menționată în prezent ca zonă de restricții I a statului membru respectiv.
Respectivele focare noi de pestă porcină africană apărută la porcine sălbatice constituie un nivel crescut de risc care necesită să fie reflectat în anexa respectivă.
În consecință, este necesar ca această zonă din landul Brandenburg, menționată în prezent ca zonă de restricții I în anexa respectivă, care se află în imediata apropiere a zonei incluse în zona de restricții II din landul Saxonia, afectată de respectivele focare recente de pestă porcină africană, să fie inclusă de acum ca zonă de restricții II în anexa respectivă, în loc de zonă de restricții I, iar limitele actuale ale zonei de restricții I necesită să fie redefinite pentru a se ține seama de respectivele focare recente.
(7)
De asemenea, în mai și iunie 2022 au fost observate mai multe focare de pestă porcină africană la porcine sălbatice în landul Saxonia din Germania, într-o zonă menționată în prezent ca zonă de restricții II în anexa I la Regulamentul de punere în aplicare (UE) 2021/605, situate în imediata apropiere a zonelor menționate în prezent ca zone de restricții I ale statului membru respectiv.
Respectivele focare noi de pestă porcină africană apărută la porcine sălbatice constituie un nivel crescut de risc care necesită să fie reflectat în anexa respectivă.
În consecință, este necesar ca această zonă menționată în prezent ca zonă de restricții I în anexa respectivă, aflată în imediata apropiere a zonei incluse în zona de restricții II din landul Saxonia, afectată de aceste focare recente de pestă porcină africană, să fie inclusă de acum în anexa respectivă ca zonă de restricții II, în loc de zonă de restricții I, iar limitele actuale ale zonei de restricții I necesită la rândul lor să fie redefinite pentru a se ține seama de aceste focare recente.
(8)
În plus, în iunie 2022 a fost observat un focar de pestă porcină africană la o porcină sălbatică din regiunea Dolnośląskie din Polonia, într-o zonă care nu este menționată în prezent ca zonă de restricții în anexa I la Regulamentul de punere în aplicare (UE) 2021/605.
Acest nou caz de pestă porcină africană la un porc sălbatic constituie un nivel crescut de risc, care necesită să fie reflectat în anexa respectivă.
Prin urmare, este necesar ca această zonă din Polonia care nu este inclusă în prezent ca zonă de restricții în anexa respectivă, afectată de acest focar recent de pestă porcină africană, să fie inclusă în prezent ca zonă de restricții II în anexa menționată și, de asemenea, este necesar ca actualele limite ale zonei de restricții I să fie redefinite pentru a se ține seama de acest focar recent.
(9)
În plus, în iunie 2022 a fost descoperit un caz de pestă porcină africană la un porc sălbatic din regiunea Wielkopolskie din Polonia, într-o zonă menționată în prezent ca zonă de restricții I în anexa I la Regulamentul de punere în aplicare (UE) 2021/605.
Acest nou caz de pestă porcină africană la un porc sălbatic constituie un nivel crescut de risc, care necesită să fie reflectat în anexa respectivă.
În consecință, este necesar ca această zonă din Polonia menționată în prezent ca zonă de restricții I în anexa respectivă, să fie inclusă de acum în anexa respectivă ca zonă de restricții II, în loc de zonă de restricții I, iar limitele actuale ale zonei de restricții I necesită la rândul lor să fie redefinite pentru a se ține seama de acest focar recent.
(10)
De asemenea, în iunie 2022 au fost observate două focare de pestă porcină africană la porcine deținute din regiunea Wielkopolskie din Polonia, într-o zonă enumerată în prezent ca zonă de restricții II în anexa I la Regulamentul de punere în aplicare (UE) 2021/605.
Aceste focare noi de pestă porcină africană apărută la porcine deținute constituie un nivel crescut de risc care necesită să fie reflectat în anexa respectivă.
În consecință, este necesar ca această zonă din Polonia menționată în prezent ca zonă de restricții II în anexa respectivă, să fie inclusă de acum în anexa respectivă ca zonă de restricții III, în loc de zonă de restricții II, iar limitele actuale ale zonei de restricții II necesită la rândul lor să fie redefinite pentru a se ține seama de aceste focare recente.
(11)
Ca urmare a apariției respectivelor focare recente de pestă porcină africană la porcine sălbatice din Germania și Polonia, precum și la porcine deținute din Polonia, și ținând seama de situația epidemiologică actuală a pestei porcine africane în Uniune, delimitarea zonelor în statele membre respective a fost reevaluată și actualizată.
În plus, au fost reevaluate și actualizate și măsurile existente de gestionare a riscurilor.
Este necesar ca aceste modificări să fie reflectate în anexa I la Regulamentul de punere în aplicare (UE) 2021/605.
(12)
De asemenea, având în vedere eficacitatea măsurilor de combatere a pestei porcine africane vizând porcinele deținute din zonele de restricții III menționate în anexa I la Regulamentul de punere în aplicare (UE) 2021/605 care se aplică în Polonia în conformitate cu Regulamentul delegat (UE) 2020/687 al Comisiei, în special a celor prevăzute la articolele 64, 65 și 67, și în conformitate cu măsurile de reducere a riscurilor vizând pesta porcină africană prezentate în Codul OIE, este necesar ca anumite zone din regiunile Warmińsko - Mazurskie și Lubuskie din Polonia, menționate în prezent ca zone de restricții III în anexa I la Regulamentul de punere în aplicare (UE) 2021/605 să fie menționate de acum ca zone de restricții II în respectiva anexă, datorită absenței focarelor de pestă porcină africană la animalele porcine deținute și sălbatice din respectivele zone de restricții III în ultimele trei luni.
Este necesar ca zonele de restricții III să fie incluse de acum ca zone de restricții II, ținând seama de situația epidemiologică actuală a pestei porcine africane.